Here is a page extracted from Wikipedia that may contain CSS, HTML, and a lot of unformatted text.

Title: Svieta pabėnga
Content: Svieta pabėnga vuo svieta gals īr mėslėjams atsėtėkėms, pu katruo ėšnīktom Žemė aba žmuoniū cėvėlėzacėjė. Tuoks atsėtėkėms vėsuokēs vardās mėnavuojams daugomė svieta vieru: krėkštiuonis vierėj ka būstian Paskotėnė Teisma dėina, kumet prėsėkels nabašnėnkā ė bus teisiamė ož sava gīvenėma ė vīksiant Armagedons - kuovė terp Dieva ė Biesa. 

Ale svieta pabėnga tēpuogė arokounama ėr ėš muokslėnės, pasaulėitėnės puozėcėjės. Rokounama, ka Žemė gal būtė sonaikėnta diel natūraliū atsėtėkėmu, pavīzdiuo:
Dėdlės pandemėjės, kumet bistrē sosergtom daugoms svieta gīventuoju;
Nuogē magtīnga ognėkalnė ėšsėveržėma kāp ka Tuobas ėšsėveržėms prīš 71 500 metu;
Gama žībsnė vuo kėtuokė kuosmėnės radėjacėjės padėdiejėma;
Bistra Žemės ašėis puosvīrė pasėkeitėma;
Saulės energėjės, atēnontės i Žemė, žīmaus padėdliejėma aba somažiejėma;
Dėdlė kuosmėnė kūna (asteruoida, metėorita, kuometas) atsėtrenkėma i Žemė;
Jouduosės skīlies atsėradėma netuol Žemės;
Vėsatas fėzėkėniu kuontantu pasėkeitėma;
Bistra klėmata pasėkeitėma diel natūraliū Žemės aba Saulės cėklu.

Tēpuogė, svieta pabėnga galietom atsėtėktė ė diel žmuogaus aba kėtū gīvū sotverėmu kalties:
Kondoulėnės vainas, masėnė kemėniu ė bioluogėniu ginklu pavartuojėma;
Jouduosės skīlies, keistuosės materėjės paderbėma muokslėniu eksperimentu čieso;
Kibernetėnės, nanateknuoluogėnės revoliocėjės;
Žmuoniū pertekliaus, resorsu ėšsekėma sokeltuos akuonomnės ė suocēlėnės krėzės;
Ofonautu ontpoulė.

Vairūs žmuonis tonkē skelb, ka anėi žėna, kumet tėkslē būsiant svieta pabėnga. Ta dėina tonkiausē „apskaitlioujama“ vagol vėsuokės senuobėnes kningas, pranašīstės, magėškus znuokus. Daba nuognē puopolērė pranašīstė rokoun, ka svieta pabėnga būsiant 2012 m. groudė 21 d.   
   
Nutėkėmā